L'Exposició del Ninot ja es pot visitar al Centre Social Benàger
06/03/2006 17:48:00

# L'Exposició del Ninot ja es pot visitar al Centre Social Benàger

*   06/03/2006 17:48:00
*   [Imprimir](#)
*   Compartir
*    https://www.alaquas.org/documento.asp?id\_do=9770

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9770%2F1&title=Ajuntament%20d%27Alaqu%C3%A0s.%20Prensa.L%27Exposici%C3%B3%20del%20Ninot%20ja%20es%20pot%20visitar%20al%20Centre%20Social%20Ben%C3%A0ger)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9770/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9770/9770_Form_4.jpg)](https://www.alaquas.org/ficheros/documentos/2006/2/9770/9770_Form_10.jpg "<a href='https://www.alaquas.org/ficheros/documentos/2006/2/9770/9770_Form_10.jpg' target=_blank><i class='fa fa-external-link' aria-hidden='true'></i>.L'Exposició del Ninot ja es pot visitar al Centre Social Benàger</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9770&idioma=1&autotraduce=0)

El lliurament del premi al millor Ninot Indultat del 2006 serà el proper 16 de març a les 18 hores de la vesprada

Tots els ninots indultats de cadascun dels onze monuments grans i els onze infantils de les comissions falleres d'Alaquàs ja es poden contemplar a la seu del Centre Social Benàger. El passat diumenge 5 de març es va inaugurar oficialment l'Exposició del Ninot de les Falles 2006, a càrrec de l'Alcalde d'Alaquàs, Jorge Alarte, la Regidora de Festes, Isabel Mondéjar i les Falleres Majors d'Alaquàs, Mª Dolors Peña i Verònica Aliaga. A la cita van estar presents també tots els components de Junta Local Fallera i representants de cadascuna de les onze comissions d'Alaquàs.

L'acte va començar a les 12 hores del matí. En arribar, les Falleres Majors tallaren la cinta amb la què es va donar per inaugurada aquesta exposició. Tot seguit la comitiva va recórrer les instal·lacions del Centre Social Benàger on estaven exposats els monuments infantils i grans de cadascuna de les onze comissions falleres de la ciutat. Cal destacar, a més, l'exposició del cartell guanyador del concurs de cartells fallers, juntament amb els ninots indultats de les comissions falleres d'Alaquàs.

Per a finalitzar l'acte oficial d'inauguració de l'Exposició la comitiva visità els dibuixos del concurs que, com cada any, organitza la Junta Local Fallera amb l'objectiu de fomentar la participació de les xiquetes i xiquets d'Alaquàs en les festes falleres de la ciutat.

L'Exposició del Ninot podrà ser visitada fins al proper diumenge 12 de març en l'horari habitual del Centre Social Benàger: de 9 del matí fins a les 21 hores. El proper 16 de març es realitzarà el lliurament de premis al millor Ninot Indultat per a l'exercici faller de 2006 a partir de les 18 hores de la vesprada al col·legi González Gallarza.